|  |  |
| --- | --- |
| Kvietimo terminai. | Paraiškos teikiamos nuo 2024-09-04 14 val. iki 2025-02-04 16 val. |
| Kokia bus paskirstoma suma? | **72,8 mln. Eur**  (siekiama sukurti 225,38 MW naujų elektros energijos gamybos iš atsinaujinančių energijos išteklių pajėgumų). |
| Finansuojama veikla. | Saulės elektrinių iki 500 kW įrengimas (neapima jau pastatytos saulės elektrinės galios didinimo).  Pagal vieną kvietimą teikti paraiškas vienas JP projekto pareiškėjas gali teikti tik **vieną paraišką**. JP projekto pareiškėjas paraiškoje gali nurodyti **kelis nekilnojamojo turto objektus**, kuriuose siekia įsirengti saulės elektrines, jei bendra planuojamų įrengti saulės elektrinių įrengtoji galia **ne didesnė nei 500 kW.**  JP projektas įgyvendinamas JP projekto pareiškėjo **nuosavybės teise ar kitais teisėtais pagrindais ne mažiau kaip 5 metus** po JP projekto finansavimo pabaigos valdomame nekilnojamajame turte. **Atsinaujinančių išteklių energijos bendrijos (toliau – AIEB), Piliečių energetikos bendrijos (toliau – PEB) ir siekiantys jais tapti** **JP projektą gali įgyvendinti dalininkų nuosavybės ar kitais teisėto valdymo pagrindais valdomame nekilnojamame turte**. Nuosavybės teisė ar kiti teisėto valdymo pagrindai **iki paraiškos pateikimo** privalo būti **registruoti Nekilnojamojo turto registre**.  **Finansuojami gamintojų ir gaminančių vartotojų JP projektai.** |
| Kas gali teikti paraiškas? | **Paraišką teikiantys subjektai:**   1. Labai mažos, mažos ir vidutinės įmonės (toliau – MVĮ), registruotos ne trumpiau nei 1 metus iki paraiškos pateikimo; 2. Ūkininkai, atitinkantys MVĮ statusą, kurių ūkiai iki paraiškos pateikimo ne trumpiau nei 1 metus įregistruoti Ūkininkų ūkių registre; 3. AIEB; 4. PEB, kai dalininkais nėra didelės įmonės; 5. Pelno nesiekiantys juridiniai asmenys, siekiantys įgyti AIEB ar PEB statusą, kurių steigimo dokumentuose nustatytas tikslas – teikti aplinkos, ekonominę arba socialinę visuomeninę naudą savo dalyviams ar tą naudą teikti vietose, kuriose ji vykdo veiklą, ir jos pagrindinis tikslas nėra pelno siekimas, kai dalininkais nėra didelės įmonės. |
| Kur teikti paraiškas? | Paraiškos teikiamos el. būdu užpildant [www.ena.lt](http://www.ena.lt) patalpintą elektroninę paraiškos formą, pildymo formos nuoroda <https://lea.submittable.com/submit> |
| Kaip atrenkamos paraiškos? | Paraiškos atrenkamos **tęstinės atrankos būdu.** Paraiškos vertinamos ir atrenkamos eilės tvarka, pagal jų registracijos datą.  Paraiškos vertinimo metu patikrinama, ar **paraiška užpildyta tinkamai**, ar pateikti visi **reikalaujami dokumentai**, ar JP projekto pareiškėjas ir prašoma finansuoti JP projekto veikla atitinka kvietime nurodytus JP projektų **bendruosius** **atrankos kriterijus** ([Projektų administravimo ir finansavimo taisyklių](https://www.e-tar.lt/portal/lt/legalAct/14e33320f1ed11ec8fa7d02a65c371ad/asr) (toliau – Taisyklės) 2 priedas) ir kvietime nurodytą **specialųjį atrankos kriterijų** (vertinama, ar pareiškėjas atitinka bent vieną iš galimų teikti paraišką subjektų).  **Paraiška atmetama, jei**:   * pateikta pasibaigus kvietime nustatytam terminui; * neatitinka bent vieno Taisyklių 2 priede nustatyto **bendrojo projektų atrankos kriterijaus** (pareiškėjui nėra iškelta byla dėl bankroto arba jis nėra likviduojamas, nėra pradėtas ikiteisminis tyrimas dėl ūkinės arba ekonominės veiklos, pareiškėjas nepripažintas nevykdančiu pareigų dėl socialinio draudimo ar mokesčių mokėjimo, nėra neišnykusio arba nepanaikinto teistumo ir kt.); * neatitinka bent vieno [projektų finansavimo sąlygų apraše](https://www.e-tar.lt/portal/lt/legalAct/637bf8e02f3311edb4cae1b158f98ea5/asr) ir kvietime nustatyto reikalavimo; * neatitinka valstybės pagalbai keliamų reikalavimui nustatytų [Reglamente (ES) Nr. 651/2014](https://eur-lex.europa.eu/legal-content/LT/TXT/HTML/?uri=CELEX:02014R0651-20230701) (pareiškėjas yra priskiriamas sunkumų patiriančios įmonės kategorijai, pareiškėjui, kuriam išduotas vykdomasis raštas sumoms išieškoti pagal ankstesnį Europos Komisijos sprendimą, valstybės pagalba neturi skatinamojo poveikio); * neatitinka kvietime nurodyto **specialiojo atrankos kriterijaus** (pareiškėjas neatitinka bent vieno iš galimų teikti paraišką subjektų); * su paraiška **nepateikti visi kvietime nurodyti dokumentai ir (arba) informacija**, tokie dokumentai ir (arba) informacija nėra pateikiama arba patikslinama paprašius LEA per LEA nurodytą terminą. |
| Kaip apskaičiuojama parama? | Taikomas fiksuotasis vieneto įkainis – **1073,42 Eur** už 1 kW įrengtos saulės elektrinės, be PVM.  JP projekto išlaidų suma paskaičiuojama fiksuotąjį įkainį padauginus iš planuojamos įrengti saulės elektrinės galios (kW).  Paskelbti **du kvietimai** saulės elektrinėms įsirengti dėl skirtingo finansuojamos dalies dydžio taikymo atsižvelgiant į pareiškėjų grupę.  Kvietime Nr. **03-005-J-0001-J04,** kuriame taikoma finansuojamoji dalis **35 proc.** nuo fiksuotojo vieneto įkainio, gali dalyvauti:   1. MVĮ, registruotos ne trumpiau nei 1 metus iki paraiškos pateikimo; 2. Ūkininkai, atitinkantys MVĮ statusą, kurių ūkiai iki paraiškos pateikimo ne trumpiau nei 1 metus įregistruoti Ūkininkų ūkių registre; 3. AIEB, kai **bent vienas dalininkas yra MVĮ arba ūkininkas**, atitinkantis MVĮ statusą; 4. PEB, kai nėra didelės įmonės ir kai **bent vienas dalininkas** **yra MVĮ arba ūkininkas**, atitinkantis MVĮ statusą; 5. Pelno nesiekiantys juridiniai asmenys, siekiantys įgyti AIEB ar PEB statusą, kurių steigimo dokumentuose nustatytas tikslas – teikti aplinkos, ekonominę arba socialinę visuomeninę naudą savo dalyviams ar tą naudą teikti vietose, kuriose ji vykdo veiklą, ir jos pagrindinis tikslas nėra pelno siekimas, kai dalininkais nėra didelės įmonės ir **kai bent vienas dalininkas** **yra MVĮ arba ūkininkas**, atitinkantis MVĮ statusą.   Kvietime Nr. **03-005-J-0001-J05,** kuriame taikomafinansuojamoji dalis **45 proc.** nuo fiksuotojo vieneto įkainio, gali dalyvauti:   1. AIEB, kai dalininkais **nėra** **MVĮ arba ūkininkas**, atitinkantis MVĮ statusą; 2. PEB, kai dalininkais **nėra** didelės įmonės, **MVĮ arba ūkininkas**, atitinkantis MVĮ statusą; 3. Pelno nesiekiantys juridiniai asmenys, siekiantys įgyti AIEB ar PEB statusą, kurių steigimo dokumentuose nustatytas tikslas – teikti aplinkos, ekonominę arba socialinę visuomeninę naudą savo dalyviams ar tą naudą teikti vietose, kuriose ji vykdo veiklą, ir jos pagrindinis tikslas nėra pelno siekimas, kai dalininkais **nėra** didelės įmonės, **MVĮ arba ūkininkas**, atitinkantis MVĮ statusą.   Teikdamas paraišką pareiškėjas turi nurodyti, kokios galios saulės elektrinę planuoja įsirengti ir **skiriama finansavimo suma** **paraiškos formoje bus paskaičiuota automatiškai.** |
| Kada išmokamos paramos lėšos? | Įgyvendinus JP projektą, t. y. įrengus saulės elektrinę pagal kvietimo reikalavimus – kompensuojama dalis pagal įkainį paskaičiuotos išlaidų sumos (35 arba 45 procentai).  **Galima prašyti avansinio mokėjimo iki 30 procentų nuo paramos sumos** – patvirtinus paraišką, kai pareiškėjas gaus finansavimo skyrimo raštą, jis LEA galės pateikti prašymą skirti avansą. Kartu su prašymu turės pateikti avanso draudimo dokumentą ir pasirašytas sutartis su rangovu, paslaugų arba prekių tiekėju dėl įrangos įsigijimo/montavimo, kurioje numatyta avansinio mokėjimo galimybė. |
| Iki kada turi būti įgyvendinti projektai? | JP projektas turi būti įgyvendintas **iki 2026 m. sausio 31 d.** |
| Kokius dokumentus reikia teikti su paraiška? | Užpildoma elektroninė paraiškos forma (nuoroda pateikiama LEA interneto svetainėje) ir pateikiami:   * **Gamintojams:** elektros tinklų operatoriaus pareiškėjo vardu išduotos elektrinės prijungimo prie energetikos tinklų **prijungimo sąlygos** arba **įsipareigojimas** pastatyti saulės elektrinę, kai planuojamos saulės elektrinės **įrengtoji galia ne didesnė kaip 100 kW, o leistina generuoti galia lygi nuliui**; * **Gaminantiems vartotojams:** elektros tinklų operatoriaus pareiškėjo vardu išduotos elektrinės prijungimo prie energetikos tinklų **prijungimo sąlygos**, **skirtos gaminančių vartotojų elektros energijos poreikio tenkinimui**, arba **įsipareigojimas** pastatyti saulės elektrinę, kai planuojamos saulės elektrinės **įrengtoji galia ne didesnė kaip 100 kW, o leistina generuoti galia lygi nuliui**; * **Įgaliojimas**, jeigu pareiškėjas įgalioja kitą fizinį ar juridinį asmenį už jį atlikti su paraiškos pateikimu ar JP projekto įgyvendinimu susijusius veiksmus (notariškai patvirtintas arba informacinių technologijų priemonėmis sudarytas (https://igaliojimai.lt)  įgaliojimas atstovauti JP projekto pareiškėją); * **Informacija apie pareiškėjui suteiktą valstybės pagalbą** (išskyrus de minimis); * **Smulkiojo ar vidutinio verslo (toliau – SVV) subjekto statuso deklaracija**, parengta pagal patvirtintų paskutinių ataskaitinių finansinių metų duomenis, išskyrus, kai paraišką teikia AIEB ar PEB, arba siekiantys jais tapti, kurių dalininkai savivaldybės ir (ar) savivaldybių įstaigos, išskyrus Lietuvos Respublikos smulkiojo ir vidutinio verslo plėtros įstatymo 3 straipsnio 11 dalyje numatytą išimtį; * **Finansinės atskaitomybės dokumentai** (balanso ir pelno (nuostolių) ataskaita) arba kiti finansinės apskaitos dokumentai, kai apskaita tvarkoma vadovaujantis Lietuvos Respublikos žemės ūkio ministro 2022 m. balandžio 25 d. įsakymu Nr. 3D-280 „Dėl ūkininkų ir gyventojų, kurie neįregistravę ūkininko ūkio verčiasi individualia žemės ūkio veikla, veiklos finansinės apskaitos tvarkos nustatymo“; * **Pažyma dėl didelės įmonės statuso ir susijusių įmonių duomenų**, kai paraišką teikia AIEB ar PEB, arba siekiantys jais tapti, kurių dalininkai savivaldybės ir (ar) savivaldybių įstaigos, išskyrus Lietuvos Respublikos smulkiojo ir vidutinio verslo plėtros įstatymo 3 straipsnio 11 dalyje numatytą išimtį (jeigu tiesiogiai ar netiesiogiai (pagal balsavimo sutartį, balsavimo teisės perleidimo sutartį, įgaliojimą ir pan.) atskirai arba kartu valstybė ir (ar) savivaldybė turi ne daugiau kaip 25 procentus įmonės dalyvių balsų, teikiama SVV subjekto statuso deklaracija); * **Nuosavo įnašo (daugiau negu 10 000 Eur) finansavimo šaltinius pagrindžiantys dokumentai**, pvz. pažyma, kurioje nurodytas banko (kredito įstaigų, juridinių asmenų, akcininkų ar kitų) sprendimas suteikti lėšas JP projektui įgyvendinti, paskolos sutartis ar kita. * **Aplinkos apsaugos agentūros sprendimas dėl planuojamos ūkinės veiklos** (saulės elektrinės (-ių) įrengimo) galimybių ir poveikio aplinkai vertinimo ataskaita (arba nuoroda (-os), jei tokie dokumentai skelbiami atsakingos institucijos interneto svetainėje) (kai taikoma). * **Už saugomos teritorijos apsaugą atsakingos direkcijos išvada**, kuria nustatytas planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumas (kai taikoma). |
| Ar su paraiška būtina teikti ESO sąlygas? | ESO sąlygos nebūtinos, jeigu planuojama įsirengti saulės elektrinę, kurios galia bus ne didesnė nei 100 kW, o leistina generuoti galia lygi 0. |
| Kada galima pradėti saulės elektrinės įrengimo veiklas? | **Saulės elektrinės įrengimo veiklos negali būti pradėtos anksčiau nei pateikiama paraiška LEA**, t. y. saulės modulių, įtampos keitiklių ar kitų montavimo komponentų ir darbų pirkimo–pardavimo sutartys negali būti pasirašytos anksčiau nei pateikta paraiška, negali būti pradėti saulės elektrinės montavimo darbai (tai reikalavimas pagal ES reglamentą dėl valstybės pagalbos). |
| Kur ir kaip galima konsultuotis? | Konsultacijos teikiamos telefonu. +370 5 230 3312 darbo dienomis.  El. paštu: saules.elektrines@ena.lt.  Detalesnė informacija dėl konsultavimo teikiama LEA svetainėje www.ena.lt |
| Kas yra labai maža, maža ar vidutinė įmonė? | **Labai mažos įmonės kriterijai:**  Iki 10 darbuotojų **ir** iki 2 mln. Eur apyvarta **arba** iki 2 mln. Eur balanse nurodyta turto vertė.  **Mažos įmonės kriterijai:**  Iki 50 darbuotojų **ir** iki 10 mln. Eur apyvarta **arba** iki 10 mln. Eur balanse nurodyta turto vertė.  **Vidutinės įmonės kriterijai:**  Iki 250 darbuotojų **ir** iki 50 mln. Eur apyvarta **arba** iki 43 mln. Eur balanse nurodyto turto vertė. |
| Kokie įsipareigojimai įgyvendinus projektą? | Užtikrinti investicijų tęstinumą 5 metus (be atsakingos institucijos sutikimo negali perleisti, parduoti, įkeisti turto ar kitokiu būdu suvaržyti intelektinių ar daiktinių teisių į turtą, kuriam įsigyti ar sukurti skiriamos projekto finansavimo lėšos).  LEA per 5 metus po JP projekto finansavimo pabaigos turi teisę bet kada paprašyti JP projekto vykdytojo pateikti objekto elektros energijos iš įdiegto įrenginio apskaitos ir (ar) kitų dokumentų, reikalingų vykdyti JP projekto investicijų tęstinumo užtikrinimo stebėseną.  JP projekto vykdytojas su projekto įgyvendinimu susijusius dokumentus privalo **saugoti 10 metų** po metų, kuriais JP projekto vykdytojui buvo atliktas paskutinis mokėjimas, gruodžio 31 dienos. |
| Kaip gauti AEIB/PEB statusą? | Dėl AIEB/PEB statuso suteikimo juridinis asmuo turi kreiptis į VERT. Daugiau informacijos apie AIEB/PEB veiklos sąlygas rasite LEA [Rekomendacijose dėl atsinaujinančių išteklių energijos bendrijų veiklos sąlygų.](https://www.ena.lt/uploads/AIE-bendrijos/Rekomendacijos-AIEB-2023-06.pdf)  Kvietime taip pat gali dalyvauti ir juridiniai asmenys, **kurie siekia tapti AIEB ar PEB.** VERT suteiktas AIEB ar PEB statusas turi būti gautas iki **mokėjimo prašymo LEA pateikimo dienos.** |